प्रभु यीशु के जन्म पर सजाई झांकियां
रावतभाटामें शुक्रवार को ईसाई समुदाय के साथ लोगों ने क्रिसमस का पर्व मनाया। ईसाई परिवारों ने एकदूसरे को हैप्पी क्रिसमस, हैप्पी क्रिसमस कह कर शुभकामनाएं दी। ईसाई समुदाय के लोग एक दूसरे से गले मिले और खुशियां बांटी। क्रिसमस पर एनटीसी के यूनाइटेड चर्च में अलग-अलग मान्यता के अनुसार प्रार्थना सभा का आयोजन हुआ। गुरुवार देररात को रोमन कैथोलिक परिवारों की प्रार्थना शुरू हुई। मिडमास में प्रभुयीशु के चरणों को चूमा गया। जीसस के आगे लोगों ने कन्वेशन किया और अपने पापों की क्षमा के लिए प्रार्थना की।
फादर षैजो थॉमस, जॉर्जकुटटी ने प्रार्थना कराई। उन्होंने कहा कि सभी आपस में मिलकर रहो। प्रभु यीशु खुशियां लेकर आए थे उन्होंने लोगों के दुख बांटे। हमें भी अपने आसपास सभी के दुख, सुख में भागीदार होना चाहिए। प्रभुयीशु ने हमें यही बताया कि जीवन का आनंद दूसरों की मदद करने और दूसरों के सुख, दुख बांटने में है। सुबह सीएनआई ईसाई समुदाय के लोगों की प्रार्थना सभा हुई। जिसमें कोटा के रेव जोसफर जॉर्ज ने प्रभु की शिक्षा का गुणगान किया। उन्होंने प्रभु यीशु के संदेशों की जानकारी देते हुए कहा कि सभी आपस में भाईचारे के साथ मिलजुल कर रहे, यही मानवता के लिए यीशु का संदेश है।
मानव को आपस में एक दूसरे के काम आना चाहिए। इस मौके पर बाइबल पाठ किया और राष्ट्र की खुशहाली की प्रभु यीशु से कामना की। उन्होंने कहा कि जो आपने दिया धन्यवाद करते है। एक दिन की उपासना करते है। यीशु आपका जन्मदिन हमारे जीवन में खुशियों भरा रहे। सभी की सहायता कर सकें और इस इंसान पर दया करें। उन्होंने बड़े दिन और नए साल की सभी को बधाई दी। इस अवसर पर श्रद्धालुओं ने एक दूसरे को क्रिसमस की बधाई दी।
इसके अलावा अलग, अलग पांचों समुदाय के लोगों ने प्रार्थना की। कार्यक्रम में नेवील हेविट, एसपीसिंह, एमबीलाल, वीकेपाल, सुरेशकुमार डे सहित ईसाई समुदाय के लोग सपरिवार मौजूद थे। दिनभर घरों में बधाईयों का क्रम जारी रहा। बाइबल की प्रार्थना में तन,मन और धन उसे दो अपने यीशु को सबकुछ दो, क्योंकि उसी के द्वारा उद्धार पाना है। जीती आत्मा का दान उसे दो प्रार्थना की गई। इस अवसर पर गीत, भजन, प्रभु का सुसमाचार सुनाया गया।
रावतभाटा। क्रिसमस डे पर चर्च में मौजूद ईसाई समुदाय के लोग।
सुकेत। क्रिसमस डे पर एक घर में सजाई भगवान यीशु के जन्म की झांकी।
hin_Deva hin_Deva hin_Deva hin_Deva hin_Deva bho_Deva awa_Deva